Document ID: 32010D0476
Publication Date: 2010-08-30

Title and Content:
SKLEP KOMISIJE
z dne 30. avgusta 2010
o spremembi Odločbe 2006/593/ES o določitvi okvirne dodelitve odobritev za prevzem obveznosti po državah članicah za cilj regionalne konkurenčnosti in zaposlovanja za obdobje 2007-2013 v zvezi s Češko republiko in Slovaško
(notificirano pod dokumentarno številko C(2010) 5818)
(2010/476/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1083/2006 z dne 11. julija 2006 o splošnih določbah o Evropskem skladu za regionalni razvoj, Evropskem socialnem skladu in Kohezijskem skladu in razveljavitvi Uredbe (ES) št. 1260/1999 (1) in zlasti člena 18(2) Uredbe,
ob upoštevanju naslednjega:
(1)
Z Odločbo 2006/593/ES (2) je Komisija določila okvirno dodelitev odobritev za prevzem obveznosti po državah članicah za cilj regionalne konkurenčnosti in zaposlovanja za obdobje 2007-2013.
(2)
V skladu z odstavkom 10 Priloge II k Uredbi (ES) št. 1083/2006 je bilo leta 2010 ugotovljeno, da se akumulirani BDP za obdobje 2007-2009 v Češki republiki, na Poljskem in Slovaškem razlikuje za več kot ± 5 % od akumuliranega BDP, ocenjenega v skladu z odstavkom 9 Priloge II k Uredbi (ES) št. 1083/2006, vključno zaradi sprememb deviznih tečajev. Zneske, dodeljene za obdobje 2011-2013 za Češko republiko in Slovaško, je treba zato ustrezno prilagoditi.
(3)
V skladu s točkama 16 in 17 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (3) je Komisija 16. aprila 2010 sprejela Sporočilo o tehnični prilagoditvi finančnega okvira za leto 2011 v skladu z gibanjem BND, vključno s prilagoditvijo zneskov, dodeljenih državam članicam, v katerih sta se ocenjeni in dejanski BDP v obdobju 2007-2009 razlikovala, iz skladov, ki podpirajo kohezijo (4), v katerem je navedla, da je potrebna pozitivna prilagoditev v višini 237 045 801 EUR za Češko republiko in 137 711 534 EUR za Slovaško, pri čemer se bosta zneska enakomerno porazdelila v letih 2011, 2012 in 2013.
(4)
Za določitev zneskov, dodeljenih zadevnim državam članicam, je treba upoštevati sorazmerno porazdelitev med konvergenčni cilj ter cilj regionalne konkurenčnosti in zaposlovanja v sedanjem programskem obdobju 2007-2013 za vsako izmed zadevnih držav članic ter potrebo po čim učinkovitejšem dodeljevanju sredstev za projekte, ki se trenutno izvajajo. Zato je treba s tem sklepom dodeliti samo del celotnega zneska pozitivnih prilagoditev v zvezi s ciljem regionalne konkurenčnosti in zaposlovanja.
(5)
Odločbo 2006/593/ES je zato treba ustrezno spremeniti -
SPREJELA NASLEDNJI SKLEP:
Člen 1
Priloga I k Odločbi 2006/593/ES se nadomesti z besedilom iz Priloge k temu sklepu.
Člen 2
Ta sklep je naslovljen na države članice.
V Bruslju, 30. avgusta 2010

Classification:
Level 1 Topics: 100148
100161
100144
100146
Level 2 Topics: 100282
100205
100177
100185
Level 3 Topics: 712
1005
5283
929
All Topics: 5138
5283
5844
723
763
976